***Lytta*** er en slekt av plasterbiller som er særlig kjent for at de produserer et oljeaktig og sterkt luktende forsvarsstoff. Dette gjør at disse trege billene stort sett får være i fred for rovdyr, og de trenger ikke prøve å gjemme seg bort. Billene produserer stoffet cantharidin, som er svært biologisk virksomt og kan føre til væskende sår og hevelser, men billene har også vært brukt medisinsk og som et afrodisiakum, dette gjelder særlig arten spansk flue (*Lytta vesicatoria*), som finnes lenger sør i Europa, men ikke i Norge. Oljebillene legger enormt mange egg som klekkes til små, aktive triungulin-larver. Disse utvikler seg som parasitter i bol av bier og veps, eller på egg av gresshopper. Når triungulin-larven har funnet et passende levested, forvandler den seg til en fet, kortbeint larve.

Utseende
--------

Middelsstore, avlange, metallisk grønne plasterbiller.

Levevis
-------

Larvene utvikler seg som rovdyr på egg av bier, veps eller gresshopper, mens de voksne billene er planteetere. Oljebillene er godt beskyttet av sitt kjemiske forsvar og prøver ikke å gjemme seg vekk eller stikke av. Siden de også gjerne er tunge av egg, virker disse billene trege. Blir billene irritert, skiller de ut et sterkt luktende, oljeaktig sekret, blant annet mellom leddene i beina. Dette inneholder cantharidin og andre stoffer, og vil, om det kommer i kontakt med huden, forårsake blemmer eller åpne sår. Om det svelges, kan det være dødelig for et mindre dyr. Billene beskytter også eggene sine med giftstoffer. Oljebillene er gjerne fargerike, i gult, rødt og svart, eller metalliske. Disse fargene signaliserer at billene er giftige eller usmakelige (aposematisme). Noen arter av plasterbiller kan gjøre skade på jordbruksvekster, blant annet hirse.

Spansk flue
-----------

Den metallgrønne arten spansk flue (*Lytta vesicatoria*) har blitt brukt fra gammel tid som i medisinen. Billen inneholder mye cantharidin, og oppmalte biller og hele biller har vært solgt på apotekene som drogen «spansk flue». Man har gjerne blandet dem i salver eller lagt dem på huden som et plaster, derav navnet plasterbiller. De forårsaker blemmer og hevelser, men kan brukes blant annet til å fjerne vorter. Den mest kjente bruken har vært som et antatt potensstimulerende middel (afrodisiakum). Man trodde at salver av spansk flue, smurt på kjønnsorganene, skulle virke sterkt stimulerende på kjønnsdriften, men det er ikke medisinsk grunnlag for dette. Riktignok kan cantharidin forårsake en slags ereksjon om det blir brukt på denne måten, men tilstanden skal være meget smertefull og innbyr ikke til noen form for seksuell omgang. Cantharidin er såpass giftig at denne bruken også var temmelig risikabel. Navnet på den kjente komedien "Den spanske flue" spiller på bruken av spansk flue som et sex-stimulerende middel.

Norske arter
------------

Oljebillene er en artsrik gruppe, men trives helst i varme områder, og det er bare funnet fire arter i Norge. De norske artene finnes for det meste på varme steder, gressbakker og sandige områder. Dette delvis fordi de er knyttet til villbier, som gjerne foretrekker slike steder, og delvis fordi billene selv er varmekjære.

Tre av de norske artene tilhører slekten *Meloe*. Disse er ganske store, metallisk-svarte biller som ser ut som om bakkroppen er tre nummer for stor. De kryper langsomt rundt på bakken om våren. Disse billene ser ut til å ha gått tilbake de siste tiårene og er i dag temmelig uvanlige.

Den fjerde norske arten, vårbillen *Apalus bimaculatus*, er gul og svart. Den lever på solitære bier som har sine reir i sand, og forekommer derfor helst i sandtak og lignende. den er bare funnet noen få ganger på Østlandet, men dette kan delvis skyldes at billenes korte aktivietsperiode er svært tidlig på våren. De kan være i full aktivitet rundt påsketider, ofte før snøen har helt forsvunnet, i solrike, sandete bakker.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea Latreille, 1802
				+ Familien **plasterbiller** Meloidae Gyllenhal, 1810
					- Underfamilien oljebiller **Meloinae** Gyllenhal, 1810
						* Stammen Lyttini Solier, 1851
							+ Slekten ***Lytta*** Fabricius, 1775

### Liste over artene

* *Lytta aenea* Say, 1824
* *Lytta aeneipennis* (LeConte, 1851)
* *Lytta agrestis* (Fall, 1901)
* *Lytta arizonica* Selander, 1957
* *Lytta augusti* Haag-Rutenberg, 1880
* *Lytta auriculata* Horn, 1870 (red-eared blister beetle)
* *Lytta battonii* Kaszab, 1962
* *Lytta biguttata* LeConte, 1853
* *Lytta bipuncticollis* Haag-Rutenberg, 1880
* *Lytta blaisdelli* (Fall, 1909)
* *Lytta boleti* Marsham, 1802
* *Lytta bruchi* Pic, 1927
* *Lytta canelas* Selander, 1960
* *Lytta cardinalis* Chevrolat, 1834
* *Lytta childi* LeConte, 1857
* *Lytta chloris* (Fall, 1901)
* *Lytta comans* Selander, 1960
* *Lytta corallifera* Haag-Rutenberg, 1880
* *Lytta cribrata* LeConte, 1853
* *Lytta crotchi* (Horn, 1874)
* *Lytta crotchii* (Horn, 1874)
* *Lytta cyanipennis* (LeConte, 1851) (green blister beetle)
* *Lytta deserticola* Horn, 1870
* *Lytta ebenina* (Dugès, 1877)
* *Lytta erebea* (Champion, 1892)
* *Lytta erythrothorax* (Herrera & Mendoza, 1867)
* *Lytta eucera* (Chevrolat, 1834)
* *Lytta flavicollis* Gyllenhal, 1817
* *Lytta fulvipennis* LeConte, 1853
* *Lytta funerea* (Fall, 1901)
* *Lytta hirsuta*
* *Lytta hoppingi* Wellman, 1912
* *Lytta icterica* Gyllenhal, 1817
* *Lytta insperata* (Horn, 1874)
* *Lytta koltzei* Haag-Rutenberg, 1880
* *Lytta lecontei* Heyden, 1890
* *Lytta lineola*
* *Lytta lugens* (LeConte, 1851)
* *Lytta lugubris* (Horn, 1873)
* *Lytta magister* Horn, 1870 (master blister beetle)
* *Lytta manicata* J.Sahlberg, 1903
* *Lytta margarita* (Fall, 1901)
* *Lytta medvedevi* Shapovalov, 2016
* *Lytta melaena* LeConte, 1858
* *Lytta melanurus* (Hope, 1831)
* *Lytta michoacanae* (Champion, 1892)
* *Lytta mirifica* Werner, 1950 (Anthony blister beetle)
* *Lytta moerens* (LeConte, 1851)
* *Lytta moesta* (Horn, 1878)
* *Lytta molesta* (Horn, 1885)
* *Lytta morosa* (Fall, 1901)
* *Lytta morrisoni* (Horn, 1891) (Morrison's blister beetle)
* *Lytta mutilata* (Horn, 1875)
* *Lytta navajo* Werner, 1951
* *Lytta nigripilis* (Fall, 1901)
* *Lytta nigrocyanea* Van Dyke, 1929
* *Lytta nitidicollis* (LeConte, 1851)
* *Lytta nuttalli* Say, 1824 (Nuttall's blister beetle)
* *Lytta peninsularis* (Fall, 1901)
* *Lytta plumbea* Haag-Rutenberg, 1880
* *Lytta polita* Say, 1824 (bronze blister beetle)
* *Lytta proteus* Haag-Rutenberg, 1880
* *Lytta puberula* LeConte, 1866
* *Lytta quadrimaculata* (Chevrolat, 1834)
* *Lytta rathvoni* LeConte, 1853
* *Lytta refulgens* Horn, 1870
* *Lytta regiszahiri* Kaszab, 1958
* *Lytta reticulata* Say, 1824
* *Lytta sanguinea* Haag-Rutenberg, 1880
* *Lytta sayi* LeConte, 1853 (Say blister beetle)
* *Lytta scitula* (Champion, 1892)
* *Lytta scituloides* Selander, 1960
* *Lytta skrylniki* Shapovalov, 2016
* *Lytta sonorae* Van Dyke, 1947
* *Lytta strigata* Gyllenhal, 1817
* *Lytta stygica* (LeConte, 1851)
* *Lytta sublaevis* (Horn, 1868)
* *Lytta tenebrosa* (LeConte, 1851)
* *Lytta unguicularis* (LeConte, 1866)
* *Lytta variabilis* (Dugès, 1869)
* Spansk flue, *Lytta vesicatoria* (Linnaeus, 1758)
* *Lytta viridana* LeConte, 1866
* *Lytta vulnerata* (LeConte, 1851)
* † *Lytta aesculapii* Heer, 1847
* † *Lytta lithophila* (Wickham, 1914)

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Eksterne lenker
---------------

* Spansk flue: [*død lenke*].
* *Artikkelen er ikke koblet til Wikidata*